تورکییه اوردوسونون ۵۰۰ خصوصی تعیناتلیسی سورییانین ال باب شهرینه گؤندریلیب.
آخار. آز خبر وئریر کی، خصوصی حاضرلیق گؤرموش حربچیلر ال بابین شرقینده یئرلشن بیر اعمالاتخانادا بومبا یوکلو آوتوموبیل حاضرلایان تئررورچولاری ضررسیزلشدیرهجک.
۲۰۱۵-جی ایلدهن فعالیت گؤسترهن اعمالاتخانادا حاضردا ۶۰ بومبا یوکلو آوتوموبیلین اولدوغو تخمین ائدیلیر.
آیریجا، آزاد سورییا اوردوسو (آسو) دا بؤلگهده حربی عملیاتلارا حاضرلیق ایشلرینی داوام ائتدیریر. بو مقصدله حلبدن تخلییه اولونان ۱۴۰۰ آسو عضوو ال بابا گلیب. یاخین گونلرده بو رقمین ۲ مینی کئچجیی گؤزلنیلیر.
بو آرادا سورییانین ان بؤیوک حربی هاوا بازاسی – خمس-کیفور اطرافیندان رئژیمه عایید ۳۰ کیلومئترلیک اراضینی ایشغال ائدن ایشید (داعش) تئررورچولارینین اله کئچیردیکلری بوتون سلاحلاری ال بابا گؤنردیی ادعا ائدیلیب.
بو سلاحلار آراسیندا ۲۳ م م-لیک زئنیت قورغو، داشینان زئنیت راکئت کومپلئکسی (مانپادس)، رپگ و خئیلی میناآتان وار.
azb_Arab azb_Arab azb_Arab azb_Arab azb_Arab azb_Arab